A mexikói elnök Trumpnak: A mexikóiak megérdemlik a tiszteletét
A mexikóiak megérdemlik Donald Trump tiszteletét – ezt mondta Enrique Pena Nieto, az ország elnöke az amerikai republikánus elnökjelöltnek, aki rövid látogatásra érkezett Mexikóba. Trump korábban azt mondta, hogy Mexikó erõszaktevõket és bûnözõket küld az Egyesült Államokba, Nieto pedig Hitlerhez hasonlította a milliárdost.
Enrique Pena Nieto mexikói elnök azt mondta szerdán a néhány órával ezelõtt váratlanul bejelentett, rövid ideig tartó mexikói látogatásra érkezett Donald Trump republikánus elnökjelöltnek, hogy a mexikóiak megérdemlik a tiszteletét.

Pena Nieto hozzátette, kormánya az amerikai elnökválasztást megnyerõ bármelyik elnökjelölttel együtt fog dolgozni, és leszögezte a két ország közötti konstruktív kapcsolat szükségességét.

Nagyszerû találkozó

A milliárdos azt mondta, a mexikói államfõvel megvitatta az Egyesült Államok és Mexikó határára tervezett határkerítésrõl szóló javaslatát, azt a követelését azonban nem, miszerint Mexikónak kellene állnia a kerítésépítés költségeit.

Megvitattuk a falat, nem vitattuk meg a fal költségeit, ezt egy késõbbi alkalommal tesszük meg, ez egy elõzetes találkozó volt. Nagyszerû találkozó – jegyezte meg sajátos stílusában Trump.

Az elnökjelölti kampányrendezvényein a milliárdos gyakorta megismétli álláspontját, miszerint Mexikónak kell fizetnie a tervezett határkerítés építésének költségeit.

Tiltakozók fogadták

Trump korábban számos esetben pocskondiázta az Egyesült Államok déli szomszédját az illegális bevándorlás és a kábítószer-csempészet miatt, és

a mexikói elnök egyik interjújában még a tavasszal Mussolinihez és Hitlerhez hasonlította a republikánus elnökjelöltet.

A mexikói ellenzéki politikusok hevesen bírálták Pena Nietót, amiért fogadta Trumpot, aki korábban többször is azzal vádolta Mexikót, hogy erõszaktevõket és bûnözõket küld az Egyesült Államokba. A fõváros, Mexikóváros központjában álló függetlenségi emlékmû közelében összegyûltek szerdán néhány tucatnyian, hogy a republikánus elnökjelölt látogatása ellen tiltakozzanak.

Trump a mexikói út után, még szerdán Arizonában beszédet mond, amelyben felvázolja terveit a bevándorlás okozta gondok megoldására. Megfigyelõk nagy érdeklõdéssel várják, mennyire változtatja meg eddigi nézeteit.
Enrique Pena Nieto látogatás Mexikó Donald Trump